ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουνίου 1989 που αφορά ειδικό πρόγραμμα για την ολοκλήρωση συστήματος αυτόματης μετάφρασης προηγμένου τύπου ( Eurotra ) ( 89/410/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130^Ο παράγραφος 2,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο^(1 ),

ιΕχοντας υπόψη τη γνώμη της Οικονομικής και Κοινωνικής Επιτροπής^(2 ),

Εκτιμώντας :

ότι το άρθρο 130 Ι της συνθήκης ορίζει ότι το πρόγραμμα-πλαίσιο εφαρμόζεται μέσω ειδικών προγραμμάτων που αναπτύσσονται στο εσωτερικό κάθε δράσης

ότι το Συμβούλιο, με την απόφαση 87/516/Ευρατόμ, ΕΟΚ^(3 ), όπως τροποποιήθηκε από την απόφαση 88/193/ΕΟΚ, Ευρατόμ^(4 ), ενέκρινε πρόγραμμα-πλαίσιο κοινοτικών ενεργειών στον τομέα της έρευνας και της τεχνολογικής ανάπτυξης ( 1987-1991 ) και αναγνώρισε το ενδιαφέρον που παρουσιάζει η δράση σχετικά με τα γλωσσικά προβλήματα, στο πλαίσιο της δραστηριότητας 8.4 για τη διάδοση και χρησιμοποίηση των αποτελεσμάτων της έρευνας Ε και ΤΑ

ότι, με την απόφαση 82/752/ΕΟΚ^(5 ), όπως τροποποιήθηκε από την απόφαση 86/591/ΕΟΚ^(6 ), το Συμβούλιο ενέκρινε πρόγραμμα έρευνας και ανάπτυξης της Ευρωπαϊκής Οικονο -

μικής Κοινότητας σχετικά με σύστημα αυτόματης μετάφρασης προηγμένου τύπου ( Eurotra )

ότι το πρόγραμμα Eurotra αξιολογήθηκε από επιτροπή ανεξάρτητων εμπειρογνωμόνων, τις συστάσεις των οποίων η Επιτροπή έλαβε υπόψη κατά τον ορισμό των στόχων της τρίτης φάσης

ότι το Συμβούλιο, με την απόφαση 88/445/ΕΟΚ^(7 ), αποφάσισε ότι η τρίτη φάση του προγράμματος Eurotra αρχίζει την 1η Ιουλίου 1988

ότι η Συμβουλευτική Επιτροπή Διαχείρισης και Συντονισμού "Γλωσσολογικά προβλήματα" ( CGC-12 ) διατύπωσε τη γνώμη της

ότι έχει ζητηθεί η γνώμη της Επιτροπής Επιστημονικής και Τεχνολογικής ιΕρευνας ( Crest ),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Εγκρίνεται ειδικό πρόγραμμα για την ολοκλήρωση ενός συστήματος αυτόματης μετάφρασης προηγμένου τύπου ( Eurotra ) το οποία θα διαρκέσει έως τις 30 Ιουνίου 1990 .

Άρθρο 2 Το γενικό περιεχόμενο και οι στόχοι του προγράμματος καθορίζονται στην απόφαση 82/752/ΕΟΚ .

Άρθρο 3 Το ποσό που κρίνεται αναγκαίο για την ολοκλήρωση του προγράμματος, όπως περιλαμβάνεται στην απόφαση 82/752/ΕΟΚ, προσαυξάνεται κατά 7 εκατομμύρια Ecu, ώστε το συνολικό ποσό να ανέλθει σε 12,5 εκατομμύρια Ecu .

Άρθρο 4 Η Επιτροπή είναι υπεύθυνη για την εκτέλεση του προγράμματος .

Οι λεπτομερείς κανόνες για την εκτέλεση του προγράμματος αναφέρονται στο παράρτημα της παρούσας απόφασης .

Άρθρο 5 Θα πρέπει να πραγματοποιηθεί από ανεξάρτητους εμπειρογνώμονες αξιολόγηση των αποτελεσμάτων η οποία θα δημοσιευθεί με τη μορφή έκθεσης προς το Ευρωπαϊκό Κοινοβούλιο και το Συμβούλιο .

Η κατάρτιση της ως άνω έκθεσης θα γίνει με γνώμονα τους στόχους που ορίζονται στην απόφαση 82/752/ΕΟΚ και σύμφωνα με το άρθρο 2 παράγραφος 2 της απόφασης 87/516/Ευρατόμ, ΕΟΚ .

Άρθρο 6 Η παρούσα απόφαση απευθύνεται στα κράτη μέλη .

Λουξεμβούργο, 20 Ιουνίου 1989 .

Για το Συμβούλιο

Ο Πρόεδρος

J . SOLANA MADARIAGA

( 1 ) ΕΕ αριθ . C 12 της 16.^1.^1989, σ . 83, και ΕΕ αριθ . C 158 της 26.^6.^1989 .

( 2 ) ΕΕ αριθ . C 23 της 30.^1.^1989, σ . 16 .

( 3 ) ΕΕ αριθ . L 302 της 24.^10.^1987, σ . 1 .

( 4 ) ΕΕ αριθ . L 89 της 6.^4.^1988, σ . 35 .

( 5 ) ΕΕ αριθ . L 317 της 13.^11.^1982, σ . 19 .

( 6 ) ΕΕ αριθ . L 341 της 4.^12.^1986, σ . 39.(7 ) ΕΕ αριθ . L 222 της 12.^8.^1988, σ . 1 . ΠΑΡΑΡΤΗΜΑ ΕΦΑΡΜΟΓΗ ΚΑΙ ΣΤΟΧΟΙ ΤΟΥ ΠΡΟΓΡΑΜΜΑΤΟΣ Ο στόχος αυτού του ειδικού προγράμματος είναι η ολοκλήρωση ενός συστήματος αυτόματης μετάφρασης προηγμένου τύπου που να είναι σε θέση να επεξεργάζεται όλες τις επίσημες γλώσσες της Κοινότητας, όπως ορίζεται στο παράρτημα Ι της απόφασης 82/752/ΕΟΚ .

Σύμφωνα με τις συστάσεις της ανεξάρτητης επιτροπής αξιολόγησης, πρέπει να επιχειρηθεί ένας επαναπροσανατολισμός των συγκεκριμένων στόχων και προτεραιοτήτων . Ο επαναπροσανατολισμός αυτός αφορά συγκεκριμένα :

α )

Την εφαρμογή ενός λειτουργικού πρωτοτύπου του συστήματος

Οι βασικές παράμετροι πρέπει να διατηρηθούν, δηλαδή η δημιουργία ενός λειτουργικού πρωτοτύπου του συστήματος για ένα περιορισμένο θεματικό πεδίο και για ένα περιορισμένο αριθμό τύπων κειμένων με λεξιλόγιο 20^000 περίπου λημμάτων .

Ειδική προσοχή πρέπει να αφιερωθεί στους ακόλουθους τομείς :

- ορολογία : πρέπει να δοκιμαστούν μέθοδοι ορολογικού ελέγχου στην αυτόματη μετάφραση καθώς και χρησιμοποίηση των υπαρχουσών ορολογικών πηγών ( π.χ . Eurodicautom ),

- λεξικογραφία : πρέπει να διερευνηθούν οι μέθοδοι για τη δημιουργία ευρείας κλίμακας αυτόματων λεξικών, όπου είναι δυνατόν, σε συνεργασία με τους παραγωγούς μονόγλωσσων και δίγλωσσων λεξικών .

β )

Βασικό λογισμικό

Θα μελετηθούν εξελιγμένες αρχιτεκτονικές λογισμικού με προοπτική την αποτελεσματική εφαρμογή του βασικού λογισμικού για το Eurotra, και ειδικότερα για τον διερμηνέα κανόνων .

γ )

Γλωσσολογικές προδιαγραφές

Πρέπει να δοθεί ιδιαίτερη προσοχή στις δυνατότητες επέκτασης, προκειμένου να εξασφαλιστεί η προοδευτική βελτίωση του συστήματος και μετά το πέρας του παρόντος προγράμματος .

δ )

Εκπαίδευση

Προκειμένου να υπάρξει καλύτερη ισορροπία από πλευράς συμμετοχής ειδικών στον τομέα της αυτόματης μετάφρασης και της επεξεργασίας φυσικών γλωσσών, το εκπαιδευτικό μέρος του προγράμματος πρέπει να ενισχυθεί .

ε )

Προετοιμασία για τη βιομηχανική ανάπτυξη του Eurotra

Προκειμένου να εξασφαλιστεί η ομαλή μετάβαση στη φάση της βιομηχανικής ανάπτυξης του συστήματος, πρέπει να αναληφθούν οι ακόλουθες προπαρασκευαστικές δράσεις :

- προσδιορισμός ενός πρακτικού συστήματος Eurotra και των πιθανών υποπροϊόντων και παραπροϊόντων,

- προκαθορισμός μιας αναπτυξιακής στρατηγικής,

- προετοιμασία για τη συμμετοχή βιομηχανικών εταίρων ( τεχνικής και χρηματοδοτικής φύσης ),

- διευκρίνιση των οργανωτικών και νομικών πλευρών, ιδιαίτερα των πλευρών που αφορούν τα δικαιώματα πνευματικής ιδιοκτησίας .

στ )

Αξιολόγηση, στόχοι και κριτήρια για το πρόγραμμα Eurotra

Ο στόχος του προγράμματος Eurotra, όπως ορίζεται στην απόφαση 82/752/ΕΟΚ, είναι η δημιουργία πρωτότυπου συστήματος, στο οποίο θα βασιστεί μια ανάπτυξη σε βιομηχανική κλίμακα στην περίοδο που ακολουθεί την εφαρμογή του προγράμματος .

Επομένως, ο κύριος στόχος της αξιολόγησης είναι να εκτιμηθεί κατά πόσον τα αποτελέσματα του προγράμματος αποτελούν όντως σταθμό στην αναπτυξιακή στρατηγική που θα καθοριστεί σύμφωνα με το στοιχείο ε ). Από τη σκοπιά αυτή, η αξιολόγηση θα πρέπει να συγκεντρωθεί στα ακόλουθα σημεία :

- συνολική αρχιτεκτονική και απόδοση του συστήματος, και ιδιαίτερα η σπονδυλωτή του κατασκευή και η δυνατότητα επέκτασης και προσαρμογής του για διάφορες εφαρμογές,

- ποιότητα της μετάφρασης,

- πνευματικές, εκπαιδευτικές και πολιτικές επιπτώσεις του προγράμματος,

- καταλληλότητα των οργανωτικών δομών για μεταγενέστερα προγράμματα .

ζ )

Ενδεικτικό σχέδιο κατανομής του ποσού των 7 εκατομμυρίων Ecu, το οποίο κρίνεται αναγκαίο για την ολοκλήρωση του προγράμματος Eurotra :

Σε εκατομμύρια Ecu

α )

Κοινοτικές συνεισφορές στις εθνικές ομάδες4,3

β )

Βασικό λογισμικό1,1

γ )

Γλωσσολογικές προδιαγραφές0,2

δ )

Εκπαίδευση, εργαστήρια, εξοπλισμός, κλπ.0,3

ε )

Προπαρασκευή για τη βιομηχανική ανάπτυξη1,0

στ )

Αξιολόγηση0,2

Σύνολο 7,0